[{"text_idx": "#000003", "text": "Suvel vo\u0303ib elektrihinna alla viia Soome lisanduv tuuleenergia"}, {"text_idx": "#000005", "text": "Elektritarbimise optimeerimisele keskendunud ettevo\u0303te Gridio tegevjuhi Konrad Hanschmidti so\u0303nul viivad Soome lisanduvad tuulepargid suvel elektri hinna alla, kuid ka ja\u0308rgmisel talvel vo\u0303ib va\u0308hene tootmine hinna taas u\u0308les viia."}, {"text_idx": "#000006", "text": "Enne aastavahetust oli Euroopas ilm va\u0308ga soe, mis viis ka elektri hinna alla."}, {"text_idx": "#000007", "text": "\"Soojusrekordid, mis tegelikult on na\u0308htavasti kliimamuutuse to\u0303ttu, seavad fooni kogu energiapoliitikale. Nende ilmadega tulid odavad hinnad. O\u0303nneks saime elektrijaamad korda, Rootsis Oskarshamni tuumajaam la\u0308ks to\u0308o\u0308le. Kui me nu\u0308u\u0308d oleme sellises seisus, et igal pool u\u0308le Euroopa on inimesed olnud va\u0308ga tublid, sa\u0308a\u0308stnud elektrit, jaamad saanud to\u0308o\u0308korda, kui tulid tuulised ilmad, siis ei olnud u\u0308llatav, et hinnad hakkasid kukkuma,\" ra\u0308a\u0308kis Hanschmidt."}, {"text_idx": "#000010", "text": "\"Ko\u0303ige olulisem asi praegu hinna jaoks on ilm. Kes arvab, et ta suudab ilma va\u0308ga ha\u0308sti ennustada, sellel vo\u0303ib olla rohkem julgust bo\u0308rsipaketi kasuks otsustada. Isiklikult ma seda veel ei teeks, kuigi meil on elektri mo\u0303istes tunda kevade lo\u0303hna, on soojad ilmad ja tuuline, elektrijaamad to\u0308o\u0308tavad, siis me tegelikult ikka oleme olukorras, kus Po\u0303hjamaades on meil ca 2000 MW jagu Vene elektrit vo\u0303rreldes eelmise aastaga puudu ja piisab siin sellest, et temperatuurid kukuvad ja\u0308rsumalt alla, ja\u0308lle ja\u0308a\u0308b mo\u0303ni elektrijaam seisma vo\u0303i la\u0308heb mo\u0303ni kaabel remonti \u2013 siis vo\u0303ime va\u0308ga kiiresti jo\u0303uda tagasi detsembri hindade juurde,\" u\u0308tles Hanschmidt."}, {"text_idx": "#000011", "text": "Veebruaris vo\u0303ib tasakaal minna taas sinnapoole, kus neile, kes suudavad tarbimist nihutada, tasub bo\u0308rsipaketi kasutamine end a\u0308ra."}, {"text_idx": "#000012", "text": "\"Me oleme to\u0303esti sellises elektrisituatsioonis, kus talvel ja\u0308rgmisel aastal vo\u0303ivad olla hetked, kus elektrit on selles mo\u0303ttes puudu, et meil ei ole seda mugavalt palju. Piisab mo\u0303ne jaama mahaminekust ja elektrihinnad vo\u0303ivad karata lakke. Kahju on see, et meil ei ole Eestis tehtud suuri samme, et seda olukorda parandada,\" u\u0308tles Hanschmidt. Tema so\u0303nul eeldaks see kiiremat arendust ja jaamade to\u0308o\u0308korra garanteerimist."}, {"text_idx": "#000013", "text": "Soome ehitas juurde ligikaudu 2000 MW tuuleparke, mis annab hinnas suvel tunda. Kevade ja suve poole vo\u0303ib Hanschmidti so\u0303nul oodata hinna kukkumist alla 10 sendi kilovatt-tunni pealt. \"Suveperioodil on ko\u0303ik ha\u0308sti, aga kohe, kui hakkavad ilmad ku\u0308lmaks minema ja tuul a\u0308ra minema, siis seesama vestlus tuleb ja\u0308lle tagasi,\" u\u0308tles Hanschmidt."}, {"text_idx": "#000015", "text": "Mihkel Annus: kaheksa uusaastasoovi energiasektori arenguks"}, {"text_idx": "#000021", "text": "USA o\u0303huruumis hulkuv Hiina o\u0303hupall halvendas kahe superriigi suhteid"}, {"text_idx": "#000029", "text": "Vene naftale seatud piirangute to\u0303ttu vo\u0303ib Soome lahe keskkond ohtu sattuda"}, {"text_idx": "#000033", "text": "USA-s mo\u0303o\u0303deti uueks tuuleku\u0308lma rekordiks 77 miinuskraadi"}, {"text_idx": "#000035", "text": "Pu\u0308hapa\u0308ev tuleb veel ku\u0308lm, uuel na\u0308dalal la\u0308heb ilm soojemaks"}, {"text_idx": "#000036", "text": "Himurad kvollid on valmis suguu\u0308hte nimel surema"}, {"text_idx": "#000044", "text": "Vo\u0303rumaal vallutatakse Eesti 20 ko\u0303rgeimat tippu"}, {"text_idx": "#000049", "text": "Ta\u0308na puhub tugev po\u0303hjatuul ja sajab lund"}, {"text_idx": "#000050", "text": "Ameeriklased tarnivad Ukrainale pika laskekaugusega liugpomme"}]